Jiydeş İdirisova

Jiydeş İdirisova (kirgisisk: Жийдеш Идирисова; født 19. januar 1985 i Naryn) er en kirgisisk vokalist og låtskriver. Hun ble internasjonalt kjent da hun ble den tredje vinneren av Tyrkvisjonens sangkonkurranse i 2015. 

Etter å ha ha drevet med sang siden barndommen, startet İdirisovas karriere da hun ble tatt inn som medlem i gruppa Kerben. Senere var hun et medlem av gruppa Artek i over seks år før hun i 2014 startet hun opp sin solokarriere. Senere samme år ga hun ut melodien «Sen». Etter å ha vunnet Kirgisistans nasjonale Turkvizyon-finale i 2015 med popsangen «Kim bilet» vant hun den internasjonale konkurransen i desember samme år.

I 2014 hadde Jiydeş İdirisova en mindre rolle i filmen Bolsjie ljudi: Zjol Inclusive. İdirisova er medlem av det kirgisiske KVN-laget «Asia MIX».

Singelutgivelser 

 2016: «Éki kanat» («Эки канат»), med Ajyma Ajyltsjijeva
 2015: «Omur» («Омур»)
 2015: «Kim bilet» («Ким билет»)
 2015: «Éki jurok» («Эки журок»)
 2014: «Sen» («Сен»)

Referanser

Eksterne lenker 
 

Kirgisiske musikere
Vinnere av Tyrkvisjonens sangkonkurranse
Personer fra provinsen Naryn